Bangbayang, Cipaku, Ciamis

Bangbayang nyaéta salah sahiji désa di kacamatan Cipaku, Kabupatén Ciamis,  Propinsi Jawa Barat, Indonésia.

Sajarah
Baheula mah Désa Bangbayang téh ngahiji jeung Désa Cieurih. Ti mimiti taun 1988 désa Cieurih dimekarkeun jadi 2 désa nyaéta désa Bangbayang jeung désa Cieurih.

Profil pamaréntahan
Pamaréntahanana dipingpin ku kuwu, dibantuan ku sababaraha urang pamong désa di antarana kulisi, juru tulis, lebé, jeung 6 urang rurah.

Profil Daérah
Wilayah désa Bangbayang aya di wetaneun Gunung Sawal. Daerahna tarahal nanjak mudun.

Wates Wilayah
 Kulon : Gunung Sawal, 
 Wetan : désa Cieurih, 
 Kaler : Désa Gereba, 
 Kidul : Désa Cipaku.

Géografis
Désa Bangbayang diapit ku dua pasir tur diliwatan ku 2 walungan.

Démografi
Penduduk aslina geus langka, sabab barudak ngorana loba anu nikah jeung urang luar daerah. Loba pendatang anu bumen-bumen baretaheun.

Atikan
Sakola nu aya di Désa Bangbayang lobana aya 4, nyaéta 3 SD di Bangbayang jeung 1 MI di Cicanggong

Poténsi
Poténsi nu aya di Désa Bangbayang di antarana tatanén, ngebon, perikanan, peternakan, jeung sajabana.

Pertanian
Tatanén di Bangbayang ditandaan ku lobana sawah di wewengkon ieu.

Pakebonan
Kebon di Bangbayang dipelakan ku tutuwuhan obat sabangsaning jahé, konéng, kapolaga jeung sabangsana.

Tumbu Luar